








ΒηΤϊΡΒ γί ΒΒ5Ε 

για ηλεκτρονική επικοινωνία 

Σ την σκληρή σχολική αργκό η έννοια της "Βάσης" έχτι¬ 
ζε μια ατσάλινη γραμμή. Και παράλληλα συγκροτούσε 
και διαχώριζε τους μόνους δύο κόσμους που είχαν σημα¬ 
σία για το ελληνικό εκπαιδευτικό σύστημα: εκείνους που 
την επόμενη χρονιά θα συνέχιζαν στην επόμενη τάξη και 
τους χιλιάδες ανήλικους σίσσυφους που θα αναγκάζονταν 
να υπομείνουν ξανά από την αρχή το διανοητικό τους α¬ 
κρωτηριασμό. 

Κ υρίως αυτός ο υπόγειος κόσμος των μετεξεταστέων 
είχε καθιερώσει αυτοσαρκαστικά σαν μεγάλο στόχο 
του "να πιάσει τη Βάση". Με απλά λόγια να περάσει εκεί¬ 
νο το αγκάθινο όριο πάνω στο οποίο σκηνοθετήθηκαν ά¬ 
πειρες νεοελληνικές φαρσοκωμωδίες· οι "ντροπιασμένες" 
μανάδες, τα τεντωμένα καθηγητικά δάχτυλα και ο διαλυ¬ 
μένος ψυχολογικός κόσμος των πιτσιρικάδων ήταν οι φρι- 
κτές συνέπειες της αποτυχίας. Και ενώ το δράμα της βά¬ 
σης Βιωνόταν ως τέτοιο από τον καθένα ξεχωριστά, την ί¬ 
δια στιγμή ο οδοστρωτήρας που ονομάζεται ελληνικός κα¬ 
πιταλισμός επεφύλασσε κοινό μέλλον για όλους τους παί¬ 
κτες της Βάσης! Κωλοδουλειές με τη σέσουλα, πρέζα με 


το κιλό, κομμένα μυαλά, παραμορφωμένα σώματα, δειλές 
καρδιές. Τα σκατά που τρώμε τώρα στη μάπα, είχαν στο 
πρόσφατο παρελθόν καλό λίπασμα - ο ρατσισμός, ο σεξι¬ 
σμός, η Βία όλων εναντίον όλων δούλεψαν επιτυχημένα. 
Και φυσικά εναντίον μας... 

Ε πιλέξαμε να βαφτίσουμε το εντυπάκι μας δαεθ για 
δυο λόγους. Αφενός ως ένδειξη σεβασμού για τα μαρ¬ 
τύρια που τραβάνε τα δεκαπεντάχρονα αδέρφια μας στα 
λύκεια της μιας ή της άλλης γειτονιάς, της μιας ή της άλ¬ 
λης πόλης. Και αφετέρου ως πίστη στη δύναμη της Βάσης, 
στη δύναμη των εκατομμυρίων αντρών και γυναικών που 
συγκροτούν τη μεγάλη Βάση απ' την οποία τρώνε κρέας 
και φτύνουν κόκαλα τα αφεντικά και τα τσιράκια τους. 

Ξ έρουμε καλά ότι προς το παρόν Βασιλεύει ο φόβος, ο 
ατομισμός και η απογοήτευση. Που σα σαράκι κατα¬ 
τρώνε και αδυνατίζουν τη μόνη ρεαλιστική μας επιλογή: 
την οικοδόμηση μιας μαχητικής, πολυεθνικής, εργατικής 
κοινότητας. Το 3ηίΐί3 &35Θ θέλει να είναι ένα απ' τα υλι¬ 
κά αυτής της οικοδόμησης. 



έκδοση της αντιφασιστικής 
συνέλευσης αηΐοηοτηβ'γν&ηΐΙΐ’Η. 

«Μου είπε ένας: Μην είσαι χαζός. Έλα στη Γερμανία να βγάλεις λεφτά. Εσύ θα πατάς τα κουμπιά 
και οι μηχανές θα δουλεύουν από μόνες τους. Προερχόμασταν από απλές οικογένειες και 
φανταζόμασταν ένα λαμπρό μέλλον. Την απόφασή μας τη γιορτάσαμε με ολονύκτιο γλέντχ». 


Έλληνες μετανάστες έξω από ορυχείο, Γερμανία 1963· 

ΚΑΙ ΝΑ ΠΟΥ ΑΠ' ΤΗ ΜΙΑ στιγμή στην άλ¬ 
λη το κάπνισμα στην "καθημερινότητα των 
μεγάλων" έφτασε να είναι το ίδιο με το να 
καπνίζεις στο σχολείο. 

Τι εννοούμε μ' αυτό; Μα, το κάπνισμα 
στη ζούλα! Το τσιγάρο στο διάλειμμα, κά¬ 
τω απ' τη σκάλα, στα γρήγορα, με απανω¬ 
τές ρουφηξιές, για να τελειώσει το τσιγά¬ 
ρο πριν τελειώσει το διάλειμμα, όλοι να 
φουμάρουν κι ένας να κρατάει τσίλιες, μη 
τυχόν κι εμφανιστεί ο διευθυντής και χι- 
τλεριάσει, και φωνάξει πατεράδες για να 
τους πει να σφίξουν τα λουριά στα καμά¬ 
ρια τους γιατί αλλιώς αυτά θα καταλήξουν 
πρεζάκια, να ζητιανεύουν τη δόση τους 


στην Ομόνοια, αυτό λοιπόν το ρημάδι το 
τσιγάρο έχει τώρα πια την ίδια τύχη και 
στον κόσμο έξω απ' το σχολείο. Δεν έχει 
σημασία αν είσαι στη δουλειά, αν πίνεις 
καφέ, αν περιμένεις σε μια ατέλειωτη ου¬ 
ρά να πληρώσεις το λογαριασμό της ΔΕΗ ή 
το τρένο να φτάσει στο σταθμό: το φερ- 
μάρισμα παραμονεύει! Τι κι αν εδώ δεν 
έρχεται ο διευθυντής του σχολείου (ή οι 
ρουφιάνοι του) να σε βουτήξει; Αυτή τη 
δουλειά την κάνουν άλλα φρούτα: οι κάθε 
λογής μπάτσοι (και οι ρουφιάνοι τους). Σε 
κοιτάνε σαν να είσαι ο λεπρός του 21ου 
αιώνα και σου λένε: καπνίζετε κύριε; Δεν 
το ξέρετε ότι είναι παράνομο; Τσιμπήστε 


τώρα το πρόστιμο σας για να ισιώσετε! Μα 
πλήρωσα τρία κι ογδόντα κι εσύ μου λες ό¬ 
τι απαγορεύεται να καπνίσω; Πας καλά ρε; 

Και τρως το πακέτο, και φτάνεις να κοι¬ 
τάς πίσω απ' την πλάτη σου, να ρουφάς 
γρήγορα και να μαζεύεις τις στάχτες απ' το 
μοναδικό πράμα στον κόσμο που η αγορά 
του είναι νόμιμη αλλά η χρήση του παρά¬ 
νομη. 

Όπως ακριβώς και στο σχολείο. 

Τελικά τι απ' τα δυο συμβαίνει: το 
σχολείο είναι, όπως λέγανε παλιά, μι¬ 
κρογραφία της κοινωνίας ή η κοινωνί¬ 
α αντιγράφει με βασανιστικό τρόπο το 
σχολείο; 

Και εκεί που λες ότι τελείωσαν τα βάσανα για σήμερα.. 

..φεύγεις απ' τον ένα καθηγητή για να πας στον άλλο μία 
ώρα αργότερα. Και μετά στον επόμενο. Και έτσι περνά μια 
ολόκληρη μέρα, σχολείο-φροντιστήριο-ύπνος. 

Αλλά τι να κάνεις, αφού στο σχολείο "δεν σου μαθαίνουν 
τίποτα" πρέπει να αποκτήσεις τις "αναγκαίες γνώσεις" και 
τα "κατάλληλα εφόδια" αν θες να "προκόψεις στην ζωή 
σου" και να "χτίσεις το μέλλον σου". Γύρω απ' το σχολείο 
έχει στηθεί ένας ολόκληρος μηχανισμός που λειτουργεί 
"για το καλό σου". Είναι οι ατελείωτες ώρες των αγγλικών, 
για να πάρεις κάποια μέρα το πτυχίο, γιατί το ρΓοΐίαθηεγ 
έχει γίνει πιυεί. Είναι οι χαμένες ώρες ξεγνοιασιάς, που 
αφιερώνεις στο να μάθεις άλγεβρα και αρχαία, γιατί "θα σε 
βοηθήσουν στις πανελλήνιες". 

Αυτοί που φροντίζουν "για το καλό σου", φυσικά τα 
κονομάνε, είτε είναι κάποιο οργανωμένο φροντιστήριο είτε 
απλά ο καθηγητής σου στο σχολείο που κάνει και κανα 
δυο, δέκα ιδιαίτερα γιατί δεν βγαίνει με ψίχουλα. Στην 
δεύτερη περίπτωση τυγχάνεις και ειδικής μεταχείρισης, 
μιας και ο καθηγητής σε ξέρει, ξέρει τις δυνατότητές σου 
και που μπορείς να φτάσεις, οπότε να σου και ο καλός 
βαθμός στο εξάμηνο. Μη σκεφτεί κανείς ότι όλο αυτό 
γίνεται γιατί απλά τον πληρώνεις τον κύριο, επειδή του 
έχεις σκάσει τόσα λεφτά στα ιδιαίτερα, όχι προς θεού! Να' 
ναι καλά η αθάνατη ελληνική οικογένεια, που είναι 
διατεθειμένη να πληρώνει όσο-όσο και για όσο, αν είναι να 
δει το βλαστάρι της να προκόβει. 



Συνεχώς προετοιμάζεσαι για κάτι, είτε είναι πτυχίο 
αγγλικών, είτε εξετάσεις προβίβασης στην επόμενη τάξη, 
αργότερα θα είναι η εξεταστική. Γιατί η δύναμη του 
φροντιστηρίου αρχίζει με το σχολείο, αλλά δεν τελειώνει 
μαζί του, μιας και δεν είναι κύριο συστατικό μόνο του 
σχολείου, αλλά ολόκληρης της εκπαιδευτικής διαδικασίας. 
Και όσο ανεβαίνεις τις βαθμίδες, τόσο μεγαλώνουν 
απαιτήσεις, άρα και τα ποσά (χρηματικά) για τα 
μιλάμε. Με τόσα λεφτά που παίζονται θα μπορούσε 
να μιλήσει για δωρεάν παιδεία; Λέμε εμείς τώρα... 

35ο_Ι<ϊ_Η5_χΗ5θ: Λοιπόν, εγώ να σας πω λυ¬ 
πάμαι εκείνο το παλικάρι που πέρασε με άσο 
στο ΤΕΙ στην Κοζάνη. Έχουν αμολυθεί λυτοί 
και δεμένοι να λένε ότι αυτός ο τύπος είναι η 
ντροπή του εκπαιδευτικού συστήματος, λες 
και ξέρουν αυτοί οι ρεμπεσκέδες τι πάει να 
πει να πας στο ΤΕΙ βιομηχανικού ντιζάιν στην 
Κοζάνη και να κάτσεις εκεί τρία με πέντε χρό¬ 
νια! 


ρβΓ353_Ι<ΐΙΙ<Ϊ5: Ναι, απ’ την κατάργηση του 
10 περιμέναμε να σωθούμε! Λες και σου σώ¬ 
ζει τη ζωή ξέρω ’γω η Ζαμπονοκοπτική Πιε¬ 
ρίας και η Παντρευτική Λαρίσης! Το μόνο 
που αξίζει είναι η αναβολή απ’ το στρατό -έ¬ 
τσι για να μην σου πρήξουν τα ούμπαλα οι 
καραβανάδες στην τρυφερή ηλικία των δεκα¬ 
επτά! Κατά τα άλλα... 


ΟΙ455_νν4ι·: Τι ψάχνεις τώρα; οι αναλυτές και 
οι ειδικοί της εκπαίδευσης... τα γνωστά κο¬ 
πρόσκυλα! Προσέξτε πορεία ζωής: Μεγαλώ¬ 
νουν σε κυριλέ συνοικίες και έχουν ξερωγώ 
νταντά, σκύλο ράτσας και πισίνα. Μετά πάνε 
σε ιδιωτικά νηπιαγωγεία. Μετά τελειώνουν το 
ιδιωτικό λύκειο, η νταντά γερνάει και απολύε¬ 
ται, μετά πληρώνει ο πατέρας να πάνε τα βλα¬ 
στάρια του στο ίδιο πανεπιστήμιο που σπού¬ 
δασε κι αυτός στο Λονδίνο, μετά κάνουν τρί¬ 
α διδακτορικά, πχ στην ψυχολογία της εκπαί¬ 
δευσης και στο εκπαιδευτικό μάνατζμεντ... 
Και στο τέλος έρχονται εδώ και πιάνουν δου¬ 
λειά στο υπουργείο παιδείας ή σε τίποτα εφη¬ 
μερίδες και κανάλια και μας λένε τη γνώμη 
τους για το πως θα σωθεί το δημόσιο εκπαι¬ 
δευτικό σύστημα από τους “κακούς μαθητές”! 


35Χ6ΐθ5_ρ6Γ35ΐίΙ<θ5: Ρε φίλε που είναι το 
Κιλκίς; 

ρβΓ353_Ι<ίΙΙ<Ϊ5: Δεν ξέρω, κατά τύχη το έβα¬ 
λα για ηϊεΙ<! Τώρα πάντως που το ψάχνω, βλέ¬ 
πω ότι έχει ένα ΤΕΙ που το λένε “"Σχεδίασης 
Ενδυμάτων”, δηλαδή βιομηχανικός ράφτης! 
Τέλος πάντων, με το “Κιλκίς” εννοώ όλες τις 
πόλεις που οι μισοί ντόπιοι ζουν από το και 
καλά εκπαιδευτικό ίδρυμα. Στήνονται γύρω 
από ένα ΤΕΙ που έχει όνομα του είδους “Σο¬ 
βαρό Εκπαιδευτικό Ίδρυμα” ενώ είναι σκέτο 
Ίδρυμα, νοικιάζουνε κανά δωμάτιο, πουλάνε 
κάνα σουβλάκι, κάνουν ντελίβερι από καφέ 
μέχρι τα άπλυτα στη μαμά στην Αθήνα... Βα¬ 
σικά όμως ανοίγουν καφετέριες με γκαρσό- 
νες ευπαρουσίαστες και χωρίς ένσημα. 

Εν τω μεταξύ μέσα στο ΤΕΙ μαζεύονται όσοι 






έχουν γονείς που με οποιοδήποτε τρό¬ 
πο αντέχουν να πληρώνουν τα κέρατά 
τους για πτυχίο που σε τρία χρόνια θα 
το κοιτάνε τα αφεντικά και θα σου δί¬ 
νουν 600 ευρώ κι ένα φάσκελο. Κι επει¬ 
δή το ΤΕΙ δεν αντέχεται, όπως δεν αντέ- 
χονται και αυτές οι μικρές πόλεις... δώ- 
στου φράγκα οι φοιτητές μπας και επι¬ 
βιώσουν, δηλαδή δώστου φράγκα η ελ¬ 
ληνική οικογένεια να κρατάει την επαρ¬ 
χία ζωντανή όπως όπως! Αυτά τα ΤΕΙ εί¬ 
ναι ό,τι ήταν παλιά τα στρατόπεδα: Ανά¬ 
σα ζωής για την παραμελημένη επαρχία 
και δε συμμαζεύεται. 

Το_ρ3$οΙ<_βίη3ί_ΓιΙο$_5ου: Κάτσε γιατί 
πολύ γκρίνια ακούω! Δηλαδή μας χαλά¬ 
ει που χάρη στη πεφωτισμένη σοσιαλι¬ 
στική διακυβέρνηση, εν πάση περιπτώ- 
σει, ακόμη και οι αδιάβαστοι περνάνε 
κάπου; 

35θ_Ι<ϊ_35_χ35ο: Καλά, τα “αδιάβα¬ 
στοι” να πας να τα πεις αλλού! “Αδιάβα¬ 
στοι” δεν υπάρχουν, υπάρχουν αυτοί 
που δεν έχουν λεφτά για φροντιστήρια. 
Κατά τα άλλα είπαμε, δε μας χαλάει, για- 


•λ 


Άμα ίσχυε και φέτος η βάση 
10, όλοι αυτοί που θα 
κόβονταν, τώρα θα 
μετρούσαν για άνεργοι μαζί 
με όλους τους υπόλοιπους 
άνεργους. Χώρια η παραμύθα 
που τρώνε διάφοροι ότι δεν 
είναι άνεργοι αλλά φοιτητές 
επειδή πέρασαν στα ΤΕΙ που 
λέγαμε. 


τί έχει αναβολή απ’ το στρατό, αν και 
για τα κορίτσια ακόμη ψάχνω να βρω 
κάνα θετικό. Από την άλλη, εσύ λες ότι 
η κατάργηση της βάσης 10 έγινε από... 
ξέρω ’γω από καλοσύνη; Σιγά μη σκί¬ 
σουν καμιά κάλτσα οι υπουργοί! 

Γιατί κοίτα να δεις ωφέλη: Άμα ίσχυε και 
φέτος η βάση 10, όλοι αυτοί που θα κό¬ 
βονταν, τώρα θα μετρούσαν για άνεργοι 
μαζί με όλους τους υπόλοιπους άνερ¬ 
γους. Χώρια η παραμύθα που τρώνε 
διάφοροι ότι δεν είναι άνεργοι αλλά 
φοιτητές επειδή πέρασαν στα ΤΕΙ που 
λέγαμε. Κατάλαβες; Όχι ένα πράγμα (οι 
άνεργοι), αλλά πολλά! Διαιρεί και βασί¬ 
λευε! Χώρια οι καθηγητές των ΤΕΙ της 
κακιάς ώρας που πήραν παράταση ζωής 
ενώ στην ουσία είναι οι μεγαλύτεροι κη¬ 
φήνες του κόσμου... Κι όλα αυτά σχε¬ 
δόν τζάμπα για το κράτος, που τι πλη¬ 
ρώνει για τους παραπάνω φοιτητές; Τί¬ 
ποτα! Ένα βιβλίο ανά μάθημα στον κα¬ 
θένα κι όσο για τροφή - στέγη - διασκέ¬ 
δαση - μετακινήσεις (που είναι και τα 
μεγάλα έξοδα), είπαμε: από την ελληνι¬ 
κή οικογένεια στα μικροαφεντικά του 
Κιλκίς με αγάπη! Εγώ σας το λέω: Όλη 



αυτή η ιστορία με τη βάση 10 είναι πα- 
πατζίδικη προσπάθεια να μας πάρουν 
με το καλό για να μη γίνει του Κουτρού¬ 
λη ο γάμος! Καθρεφτάκια για τους ιθα¬ 
γενείς! 

βΙθθΐΓθ§οίΗ§ϊΗ: Κατ’ αρχήν και τα κο¬ 
ρίτσια έχουν όφελος: γλυτώνουν απ’ 
τους αυταρχικούς πατεράδες και τον 
πρόωρο γάμο! Εν τω μεταξύ μη χαίρε¬ 
στε και τόσο. Γιατί εγώ σου λέω ότι παί¬ 
ζει και να σας πούνε σε δυο χρόνια ότι 
άμα δεν πατάς στο ΤΕΙ που πέρασες, 
διαγράφεσαι και δεν παίρνεις αναβολή, 
ή κανά άλλο τέτοιο... 

35θ_Ι<ΐ_35_χ35θ: Εννοείται! Δε μου λέ¬ 
τε τώρα: εκείνος ο τύπος που πέρασε 
με άσο στην Κοζάνη παίζει πουθενά; 
Τον ψάχνω να του πάρω συνέντευξη 
γιατί τους “πρώτους των πρώτων”... 
τους βαριέμαι αδερφάκι μου! 

συνεργάζονται περίφημα για τα συμ- 
φέροντά τους. Εδώ θα συναντήσουμε 
όλων των ειδών λαμόγια-λέρες-χολέ- 
ρες: “συνελεύσεις κατοίκων”, δουλέ¬ 
μπορους, μαγαζάτορες, παπάδες, δη¬ 
μοτικές αρχές ή αλλιώς “ΤΟΥΣ ΦΙ¬ 
ΛΟΥΣ ΤΗΣ ΑΣΤΥΝΟΜΙΑΣ”, οι οποί¬ 
οι κάνουν κουμάντο για την ομαλή 
λειτουργία της γειτονιάς τους. 

Και το “πρόβλημα” πάντα λύνεται με 
κρατική ευλογία. Έχουμε και λέμε: το 
“πρόβλημα”: φόβος, πολύς φόβος α¬ 
πέναντι στους μετανάστες. Και η λύ¬ 
ση: μπάτσοι, πολλοί μπάτσοι για ό¬ 
λους μας. 

Τα συμφέροντα ως γνωστό πάνε πα¬ 
ρέα με τα φράγκα. Και πως γίνεται 
αυτό; 


Μιλάμε για μια διαδικασία συνεχούς 
υποτίμησης των 

Αυτή η πόλη βρωμάει φασισμό! τ" 

[Μα τον Αγιο ΠαντεΛεήμονα!] κέ ς επιθέσεις, τα 

μικροσυμφέροντα και η πολιτική ι¬ 
σχύς των ακροδεξιών στοιχείων απο¬ 
τελούν καθημερινή απάντηση στο 
ποιος ελέγχει κάθε γειτονιά. 

Η ένταση φασιστικοποίησης της γει¬ 
τονιάς αυτής αποτελεί ένα παράδειγ¬ 
μα τόσο ξεκάθαρο μα και τόσο πραγ¬ 
ματικό για το πως οι μικροεξουσίες 
μιας τοπικής κοινωνίας μπορούν και 


Το φαινόμενο του Αγίου Παντελεή- 
μονα αποτελεί μία ακόμα ένδειξη για 
το μέλλον της πολιτικής οργάνωσης 
του φασισμού στον ελληνικό “παρά¬ 
δεισο” του 21ου αιώνα. 


















Το ελληνικό κράτος μη δίνοντας 
χαρτιά στους μετανάστες, δη¬ 
μιουργεί τεχνητά την παρανομία 
τους. Κατά συνέπεια και η εργα¬ 
σία τους μετατρέπεται σε παρά¬ 
νομη, γεγονός που χαροποιεί ι¬ 
διαίτερα το κάθε μικροαφεντικό 
που τη χρησιμοποιεί για να βγά¬ 
λει φράγκα. Επίσης μέσα από αυ¬ 
τή τη διαδικασία εκμετάλλευσης, 
δημιουργείται και ένα ευρύ πεδί¬ 
ο συνενοχής του “όλοι γνωρίζου¬ 
με αλλά κανείς δε μιλάει”. 

Να λοιπόν πως τα ντόπια συμφέ¬ 
ροντα κάθε ελληναρά αφεντικού 
γίνονται κέρδη για το οργανωμέ¬ 
νο έγκλημα. Η βία και οι μέθοδοι 
που ασκεί το οργανωμένο έγκλη¬ 
μα, φαίνεται να αποτελούν ένα α¬ 


ποδεκτό αξιακό σύστημα για την 
ελληνική κοινωνία ισχυροποιώ¬ 
ντας έτσι τους δεσμούς της με 
τους μπάτσους, το έγκλημα και 
πάντα υπό την κρατική καθοδή¬ 
γηση. Όταν μιλάμε για τη μετα- 
ναστευτική πολιτική του κράτους 
μιλάμε για την όλο και πιο βίαιη 
υποτίμηση της εργασίας μας αλ¬ 
λά και της ίδιας μας της ύπαρξης. 
Είναι μια μάχη “ζωής και θανά¬ 
του”. 

Ενάντια στο φασι¬ 
σμό, οπλίζουμε τις 
συνειδήσεις μας. 
Τώρα περισσότερο 
από ποτέ είμαστε ό¬ 
λοι αντιφασίστες. 















Δουλειές με μπογιές σε ΛΤ/ίίΝ /10ϋ© φόντο 


Στα τέλη της δεκαετίας του 80' το §Γ3ίίίΐί κάνει την 
εμφάνισή του στις γειτονιές και τους τοίχους της 
Αθήνας (και αλλού). Τα επόμενα χρόνια οι ντόπιοι 
ΙΛ/ΠΙΘΓ5 πληθαίνουν καιΐ3§$ (υπογραφές), κομμάτια, 
είθπςϋδ, δϊΓθθΐ 3 γΙ, Γοοίίορε, όοιτώί εισβάλλουν στην 
καθημερινότητα των κατοίκων της πρωτεύουσας. 
5ρΓ3γ και μαρκαδόροι γίνονται όπλα έκφρασης στα 
χέρια των νεολαίων των 90'ί, κόντρα στην 
καθημερινότητα που οι μεγαλύτεροι ήθελαν να τους 
επιβάλλουν. Έτσι η μητρόπολη σιγά σιγά αποκτά έναν 
καινούριο"μπελά": τους όλο και περισσότερους 
μπριζωμένους γκραφιτάδες που με ένα ερτβγ στο χέρι 
"βρωμίζουν" τα λευκά κενά της... 

Αυτό το σκηνικό δεν ήταν ευχάριστο για όλους. Για 
την ακρίβεια δεν ήταν ευχάριστο για την πλειοψηφία 
των κατοίκων αυτής της πόλης. Το §Γ3ίίίΙί ενοχλούσε 
και συνεχίζει να ενοχλεί όλους αυτούς που με 
πρόσχημα την καθαριότητα αφορίζουν με τα 
βρώμικα μυαλά τους κάθε τι που απέχει από το 
"κανονικό". Τους συναντάς παντού, στους δρόμους, 
στα λεωφορεία, στον ηλεκτρικό και τους αναγνωρίζεις 
από τα στραβωμένα βλέμματα και τα ενοχλημένα 
μουρμουρητά τους στη θέα ενός §Γ3(ΐίΙί και ακόμα πιο 
εύκολα από τη σιχαμένη φάτσα νοικοκυραίου που 
κουβαλούν πάντα μαζί τους. Είναι αυτοί που θα σου 
την "πουν", θα καλέσουν τους μπάτσους, θα σε 
κυνηγήσουν. Είναι οι ίδιοι σιχαμένοι τύποι που μισούν 
τους μετανάστες, αυτούς που δεν χτυπάνε εισιτήριο, 
αυτούς που κάνουν κοπάνα ή αυτούς που πίνουν 


μπύρα στα σκαλάκια της πλατείας. 

Ωστόσο πέρα από τα εμπόδια που εμφανίζονταν που 
και που από μπάτσους, νοικοκυραίους, προσπάθειες 
εμπορευματοποίησης του κλπ. εδώ και χρόνια το 
§Γ3θϊΙί αποτελεί σημαντικό μέρος της κουλτούρας της 
ελληνικής νεολαίας. Είναι ένα μέσο έκφρασης ενάντια 
στο ατέλειωτο γκρίζο του αστικού τοπίου. Είναι κάτι 
που μένει μακριά από τις αίθουσες της πλήξης, τις 
ατέλειωτες ώρες στο φροντιστήριο, τα άχρηστα 
μαθήματα και τις αγχωμένες φάτσες των 
καθηγητάδων. Είναι κάτι που μένει μεταξύ της παρέας, 
όταν κλείνεις το ραντεβού ή καβατζώνεις τα 5ρΓ3γ... 
Είναι κάτι που το διεκδικείς, το μαθαίνεις και το 
διαχειρίζεσαι για την πάρτη σου. Δεν είναι τηλεόραση 
ή το ΓθΟθόοοΚ, είναι μια γνώση που την αποκτάς με 
κόντρα και ρίσκο για να τη μοιραστείς με όποιους εσύ 
θες. Έχει κάτι από σένα. Γιατί στην τελική είναι κάτι 
δικό σου... Είναι ο δρόμος... 

Σκέψου μια βόλτα με το λεωφορείο στην Αθήνα χωρίς 
την συντροφιά των χρωμάτων στους τοίχους. Μια 
εικόνα αποστείρωσης, χωρίς φαντασία, σαν την ζωή 
που θέλουν να σου φορτώσουν. Για αυτό το §Γ3ίΤίίί θ 
είναι πάντα ο εχθρός τους, η αντίθεση στα βρώμικα 
μυαλά τους. Και αν κάποιοι ελπίζουν σε πόλεις 
καθαρές, αποστειρωμένες και λοιπές παπαρι^ 
υπάρχουν κάποιοι άλλοι "παράξενοι" που §χο 
ορκιστεί να τις βάφουν για πάντα... 


'Τ ιατί θέλω να ζωγραφίσω, να ρισκάρω να ελπίσω, μες στην πόλη που βαδίζω το β ρετο | 
αντικρίζω, με κάνει και πήζω, για αυτό βγαίνω έξω, κανέναν δεν υπολογίζω και συνεχίΛυ 

να θρυμματίζω... "(απόσπασμα από Δουλειές με Μπογιές, Παρεμβολές, Δίσκος: ψει) 

//να ζεις μέσα στο φόβο δεν είναι ζωή // 





